
Na jednom ste predavanju kazali da je Ibrahim, alejhis-selam, bio prvi ko je ugostio gosta. Možete li nam navesti dokaz za to? Allah vas nagradio!


* 
* 
* 
* 
* 
* 
* 

 
Ko je prvi ugostio gosta?

Svemogući Allah kazuje nam u časnom Kur’anu, u suri Hud i Zarijat, da je Ibrahim, alejhis-selam, ugostio nepoznate goste pečenim teletom. Ova činjenica ukazuje nam da je Allahov ***[poslanik](https://pitajucene.com/search/poslanik/questions/ "Pretraži pitanja o poslanicima")*** Ibrahim, alejhis-selam, bio jako gostoprimljiv čovjek. Ebu Hurejre prenosi da je Poslanik, ﷺ, rekao: *“Prvi ko je ugostio gosta bio je Ibrahim.”* (Ibn Ebu Dunja i Ibn Asakir, sa dobrim lancem prenosilaca. Vidjeti: *Sahihul-džamia*, 2/820, i *Es-Silsiletus-sahiha*, 2/351-352.) A Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


